**David Andrew Spina** (s. 5. kesäkuuta 1983 Mesa, Arizona, Yhdysvallat) on yhdysvaltalais-italialainen entinen jääkiekkoilija, pelipaikaltaan oikea laitahyökkääjä. Hän pelasi yliopistovuosiensa jälkeen noin puolet ammattilaisurastaan Pohjois-Amerikassa pääosin AHL:ssä sekä viimeiset kuusi vuotta Euroopassa Saksassa, Ruotsissa ja Suomessa. Spina joutui lopettamaan pelaajauransa aivotärähdyksen vuoksi jääkiekon SM-liigajoukkue Turun Palloseurassa kauteen 2016–2017.

Pelityyli
---------

Elite Prospects -sivuston mukaan Spina oli nopea, ketterä ja näppärä laitahyökkääjä, joka pääsi sulavasti vastustajien ohi ja pakotti vastustajat rikkomaan häntä jäähyn arvoisesti. Spina ei kaihtanut taklaustilanteita, vaikka hän ei ollut kovin röyhkeä pelaaja. Spina oli ajoittain myös kuumaverinen pelaaja, jos häntä rikottiin, eikä vastustajille tuomittu jäähyä. Spina laukoi oikealta.

Ura
---

### Seuraura

Spina pelasi juniorina Phoenix Junior Roadrunnersin joukkueessa ja hän kävi sittemmin Red Mountain High Schoolia. Kauden 1999–2000 Spina pelasi NAHL-joukkue Texas Tornadossa, jonka kauden parhaaksi tulokkaaksi hänet valittiin. Kauden 2000–2001 Spina pelasi USHL-liigaa Yhdysvaltain kehitysmaajoukkueessa. Vuodet 2001–2005 hän kävi Boston Collegea. Spina oli siellä ensimmäisellä kaudellaan 2001–2002 joukkueen toiseksi paras maalintekijä Ben Eavesin kanssa 13 osumallaan. Hänet valittiin Hockey Eastin tulokkaiden tähdistökentälliseen. Seuraava kausi 2002–2003 oli Spinalle kuitenkin pisteiden valossa paras yliopistovuosi hänen tehtyä 37 tehopistettä. Spina valittiin Hockey Eastin akateemiseen tähdistökentälliseen vuosina 2003 ja 2005. Hänen viimeinen yliopistokautensa 2004–2005 päättyi sarjan mestaruuteen.

Viimeisen yliopistokautensa päätteeksi, keväällä 2005 NHL-varaamaton Spina pelasi ensimmäiset ammattilaisottelunsa AHL-joukkue Utah Grizzliesissä. Kaksi seuraavaa kautta hän pelasi suurimmaksi osaksi Springfield Falconsissa, jonka kolmanneksi paras maalintekijä Spina oli 15 osumallaan kaudella 2005–2006. Molemmista siellä pelaamistaan kausista hän pelasi myös osan ECHL:ssä; kaudella 2004–2005 South Carolina Stingraysin ja kaudella 2005–2006 Johnstown Chiefsin riveissä.

Syyskuussa 2007 Spina teki sopimuksen Phoenix Coyotesin kanssa. Hän pelasi sen organisaatiossa kaikkiaan kolme kautta, kaikki kokonaan farmijoukkue San Antonio Rampagessa. Spina oli kaudella 2007–2008 joukkueen kolmanneksi paras pistemies tehoilla 21+29=50. Kevään 2008 pudotuspeleissä hän oli joukkueen paras maalintekijä tehtyään seitsemässä ottelussa kolme osumaa. Kaudella 2008–2009 Spina voitti tehoilla 16+38=54 Rampagen sisäisen piste- ja syöttöpörssin. Kausi 2010–2011 hänellä jäi kuitenkin vain 26 runkosarjaottelun mittaiseksi, kun Spinan rintalihas repesi taklaustilanteessa harjoitusottelussa Texas Starsia vastaan. Hän tarvitsi leikkaushoitoa ja oli sivussa yli neljä kuukautta.

Kaudeksi 2010–2011 Spina siirtyi vuoden mittaisella ja kaksisuuntaisella sopimuksella St. Louis Bluesin organisaatioon. Hän pelasi kauden kokonaan sen farmijoukkue Peoria Rivermenissä. Kaudeksi 2011–2012 Spina siirtyi Eurooppaan ja Saksan DEL:ssä pelaavan Iserlohn Roostersin riveihin. Kesäkuussa 2012 hän teki try-out -sopimuksen Ruotsin Elitserienissä pelaavan MODO Hockeyn kanssa. Elokuussa Spina sai kauden 2012–2013 kattaneen sopimuksen joukkueeseen. Maaliskuussa 2013 hän teki 1+1-vuotisen jatkosopimuksen MODO:n kanssa.

Kesken kauden 2013–2014, helmikuussa 2014 Spinan sopimus MODO:n kanssa purettiin. Vain päivää myöhemmin hän teki loppukauden kattavan sopimuksen SM-liigajoukkue Saimaan Pallon kanssa. Heinäkuussa 2014 Spina teki vuoden mittaisen jatkosopimuksen joukkueen kanssa. Kaudella 2014–2015 hän voitti SaiPan sisäisen piste-, maali- ja syöttöpörssin tehoilla 19+25=44. Spina jakoi koko SM-liigan maalipörssin neljännen sijan kolmen muun pelaajan kanssa. Kevään 2015 pudotuspelit hän aloitti pelikiellolla ja myös Spinan otteet heikkenivät sillä seurauksella, että hän mahtui kokoonpanoon vain kahdessa ottelussa.

Spina siirtyi kaudeksi 2015–2016 kaksivuotisella sopimuksella Turun Palloseuraan. Hän oli joukkueen toiseksi paras pistemies Tomi Kallion jälkeen tehoilla 16+23=39, mutta Spina joutui kuitenkin pudotuspelien ensimmäisen kierroksen jälkeen sivuun ylävartalovamman vuoksi, eikä hän pelannut enää puolivälierissä Oulun Kärppiä vastaan. Mestarien liigassa Spina jakoi tehoilla 4+6=10 TPS:n sisäisen pistepörssin voiton Éric Perrinin kanssa ja sisäisen maalipörssin voiton Tomi Kallion kanssa. Kaudella 2016–2017
hän oli tehoilla 8+27=35 joukkueen neljänneksi paras pistemies. Helmikuussa 2017 Spina sai aivotärähdyksen. Hän palasi kaukaloihin maaliskuussa yhteen otteluun, mutta ei kuitenkaan pystynyt jatkamaan kauttaan.

Viimeisimmän aivotärähdyksensä jälkeen Spina yritti kuntouttaa itseään, mutta lopulta lääkärit määräsivät hänet lopettamaan uransa. Spina itse ilmoitti uransa loppumisesta omalla Instagram-tilillään lokakuussa 2017. Samalla hän kertoi siirtyvänsä kiinteistönvälittäjän tehtäviin.

### Maajoukkueura

Spina edusti Yhdysvaltoja alle 18-vuotiaiden MM-kilpailuissa vuonna 2001. Valmennus valitsi hänet joukkueensa yhdeksi kolmesta parhaasta pelaajasta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1999–2000 | Texas Tornado | NAHL | 54 | 15 | 26 | 41 | 31 | – | – | – | – | – |
| 2000–2001 | US NTDP | USHL | 23 | 3 | 7 | 10 | 28 | – | – | – | – | – | U18 | 6 | 2 | 5 | 7 | 8 |
| 2001–2002 | Boston College | H-East | 36 | 13 | 13 | 26 | 39 | – | – | – | – | – |
| 2002–2003 | Boston College | H-East | 37 | 17 | 20 | 37 | 34 | – | – | – | – | – |
| 2003–2004 | Boston College | H-East | 25 | 6 | 6 | 12 | 20 | – | – | – | – | – |
| 2004–2005 | Boston College | H-East | 40 | 13 | 15 | 28 | 42 | – | – | – | – | – |
|  | Utah Grizzlies | AHL | 9 | 0 | 0 | 0 | 2 | – | – | – | – | – |
| 2005–2006 | Springfield Falcons | AHL | 54 | 11 | 13 | 24 | 36 | – | – | – | – | – |
|  | South Carolina Stingrays | ECHL | 11 | 7 | 0 | 7 | 6 | – | – | – | – | – |
| 2006–2007 | Springfield Falcons | AHL | 73 | 15 | 20 | 35 | 80 | – | – | – | – | – |
|  | Johnstown Chiefs | ECHL | 6 | 4 | 2 | 6 | 4 | – | – | – | – | – |
| 2007–2008 | San Antonio Rampage | AHL | 76 | 21 | 29 | 50 | 35 | 7 | 3 | 0 | 3 | 2 |
| 2008–2009 | San Antonio Rampage | AHL | 63 | 16 | 38 | 54 | 55 | – | – | – | – | – |
| 2009–2010 | San Antonio Rampage | AHL | 26 | 6 | 11 | 17 | 29 | – | – | – | – | – |
| 2010–2011 | Peoria Rivermen | AHL | 74 | 11 | 27 | 38 | 42 | 4 | 0 | 1 | 1 | 0 |
| 2011–2012 | Iserlohn Roosters | DEL | 52 | 11 | 18 | 29 | 42 | 2 | 2 | 1 | 3 | 6 |
| 2012–2013 | MODO Hockey | Elitserien | 74 | 11 | 27 | 38 | 42 | 4 | 0 | 1 | 1 | 0 |
| 2013–2014 | MODO Hockey | SHL | 37 | 2 | 7 | 9 | 18 | – | – | – | – | – |
|  | SaiPa | SM-liiga | 10 | 2 | 2 | 4 | 0 | 10 | 3 | 3 | 6 | 0 |
| 2014–2015 | SaiPa | SM-liiga | 56 | 19 | 25 | 44 | 98 | 2 | 0 | 0 | 0 | 0 |
| 2015–2016 | TPS | SM-liiga | 52 | 16 | 23 | 39 | 63 | 2 | 0 | 0 | 0 | 0 |
| 2016–2017 | TPS | SM-liiga | 48 | 8 | 27 | 35 | 32 | – | – | – | – | – |
| 7 kautta | yhteensä | AHL | 375 | 80 | 138 | 218 | 279 | 11 | 3 | 1 | 4 | 2 |
| 4 kautta | yhteensä | SM-liiga | 166 | 45 | 77 | 122 | 193 | 14 | 3 | 3 | 6 | 0 |
| 2 kautta | yhteensä | Elitserien/SHL | 92 | 12 | 24 | 36 | 50 | 5 | 0 | 0 | 0 | 10 |
| 1 kausi | yhteensä | DEL | 52 | 11 | 18 | 29 | 42 | 2 | 2 | 1 | 3 | 6 |

Lähteet
-------

* Dave Spina The Internet Hockey Databasessa (englanniksi)
* Dave Spina Eurohockey-sivustolla (englanniksi)
* Dave Spina *Elite Prospects*. Everysport Media Group AB.  (englanniksi)

### Viitteet

1. ↑  Verohallinto
2. 1 2 3 4 5 6  Dave Spina *Elite Prospects*. Everysport Media Group AB.  (englanniksi)
3. 1 2  Suhonen, Markus: Dave Spinan ura päättyi aivotärähdykseen - "Olen erittäin onnekas saatuani pelata jääkiekkoa niin pitkään" *Jatkoaika.com*.  2.10.2017. Jatkoaika r.y. Viitattu 3.10.2017.
4. ↑  COYOTES RE-SIGN SPINA, HOGGAN AND SULLIVAN  20.7.2009. GLENDALE, ARIZONA:  Phoenix Coyotes. Viitattu 21.12.2012. (englanniksi)
5. ↑  Dave Spina - TheAHL.com *TheAHL.com*. The American Hockey League. Viitattu 21.12.2012. (englanniksi)
6. 1 2 3  David Spina The Internet Hockey Databasessa (englanniksi)
7. ↑  Player Bio - David Spina (englanniksi)
8. 1 2 3  Eminian, Dave: Rivermen nemesis signed by the Blues *pjstar.com*.  26.8.2010. PEORIA:  GateHouse Media, LLC. Viitattu 21.12.2012. (englanniksi)
9. ↑  Blues Sign Forward David Spina  30.8.2010. ST. LOUIS:  St. Louis Blues. Viitattu 21.12.2012. (englanniksi)
10. ↑  Spina letzter Neuzugang der Roosters *iserlohn-roosters.de*.  28.7.2011. Iserlohn:  Iserlohn Roosters GmbH.  Arkistoitu 13.10.2013. Viitattu 21.12.2012. (saksaksi)
11. ↑  Pettersson, Robert: Modo testar amerikan *Hockeysverige.se*.  28.6.2012. NewsMe. Viitattu 21.12.2012. (ruotsiksi)
12. ↑  Edlund, Patrick: Tryoutkontrakt med Dave Spina *modohockey.se*.  28.6.2012. MODO Elithockey AB. Viitattu 21.12.2012. (ruotsiksi)
13. ↑  Edlund, Patrick: Dave Spina stannar i MODO Hockey *modohockey.se*.  21.8.2012. MODO Elithockey AB. Viitattu 21.12.2012. (ruotsiksi)
14. ↑  Edlund, Patrick: Dave Spina stannar i MODO Hockey *modohockey.se*.  22.3.2013. MODO Elithockey AB. Viitattu 7.2.2014. (ruotsiksi)
15. ↑  Pettersson, Robert: Modo dumpar importspelare *Hockeysverige.se*.  6.2.2014. NewsMe. Viitattu 7.2.2014. (ruotsiksi)
16. ↑  Edlund, Patrick: Dave Spina lämnar MODO Hockey *modohockey.se*.  6.2.2014. MODO Elithockey AB. Viitattu 7.2.2014. (ruotsiksi)
17. ↑  SaiPa vahvistaa rivejään *Jatkoaika.com*.  7.2.2014. Jatkoaika r.y. Viitattu 7.2.2014.
18. ↑  Yhdysvaltalaishyökkääjä Spina jatkaa SaiPassa *Jatkoaika.com*.  22.7.2014. Jatkoaika r.y. Viitattu 22.7.2014.
19. ↑  SaiPan ykköspistemies Kärpät-sarjassa perjantaina viltissä – nyt katsomossa *suomikiekko.com*.  21.3.2015. Nordic Sport Media. Viitattu 29.3.2015.
20. ↑  TPS:lle kaksi uutta hyökkääjää ja jatkosopimus *Jatkoaika.com*.  31.3.2015. Jatkoaika r.y. Viitattu 1.4.2015.
21. ↑  TPS:n kokoonpanossa poisjääntejä - Spina ei pelaa perjantaina *Jatkoaika.com*.  17.3.2016. Jatkoaika r.y. Viitattu 30.3.2016.
22. ↑  TPS:lle lisää loukkaantumismurheita − myös Spinan kausi todennäköisesti ohi *Jatkoaika.com*.  20.3.2017. Jatkoaika r.y. Viitattu 11.4.2017.